РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 1

от дистанционното заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 20 януари 2021 г.

Днес, 20 януари 2021 г. от 12:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА-отсъства
ДРАГОМИР  КОЯДЖИКОВ 
КРАСИМИР  ШЕКЕРДЖИЕВ 	

От администрацията на Висшия съдебен съвет присъстват експертните сътрудници към комисията: Надежда Азманова – началник отдел „САОД“ в дирекция „ИТСС“, Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред :

1.Проекти на решение относно Предложение от Апелативен съд –София за изменение на Правилата за оценка на натовареността на съдиите, приети с решение на ВСС по протокол № 62/16.12.2015 г.

2. Писмо от г-жа Гергана Мутафова, член на ВСС и ръководител на проект.
(Писмо вх. № ВСС-7280/18.12.2020 г.)

3. Писмо от съдиите в Районен съд – Благоевград във връзка с решение по т.23 на протокол № 44/15.12.20 г. на ПВСС.
(Писмо вх. № ВСС-13060/11.01.2021 г.)

4. Доклад от експертните сътрудници на комисията относно поддръжката на СИНС.

5. Обобщена информация за образуването, движението и приключването на делата, постъпили във Върховния касационен съд за периода от 01.07.2020  г. до 31.12.2020 г.
 (Писмо вх. № ВСС-345/11.01.2021 г.)

Допълнителна точка:

6. Предложение от Даниела Марчева и Боряна Димитрова относно увеличаване щатната численост на Софийски районен съд с 25 (двадесет и пет) щатни длъжности „съдебен помощник“.
(Точката е отложена с решение на СК на ВСС по протокол № 3/04.02.20 г., т. 13)

След разисквания по предварително обявения дневния ред, по предложение на председателя на КСКНСС

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Точка 2 от дневния ред да се разгледа първа от дневния ред, след изявено желание от страна на г-жа Гергана Мутафова, член на ВСС и ръководител на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ да присъства при разглеждане на точката.

По дневния ред: 

1. ОТНОСНО: Проекти на решение относно Предложение от Апелативен съд –  София за изменение на Правилата за оценка на натовареността на съдиите, приети с решение на ВСС по протокол № 62/16.12.2015 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Приема предложение с вх. № ВСС-10687/14.10.2020 г. от административния ръководител и двама от заместниците на административния ръководител на АС – София за изменение на Приложение № 5 към Правилата за оценка на натовареността на съдиите, приети с решение на ВСС по протокол № 62/16.12.2015 година. 
1.2.Приема доклада на експертния сътрудник Красимира Василева по този въпрос.

1.3. ИЗМЕНЯ И ДОПЪЛВА, считано от 01.01.2021 год., Приложение № 5 „Дейности на административните ръководители“ – неразделна част от Правилата за оценка на натовареността на съдиите,  както следва: 
А/ между групите за съдилища с щатен брой съдии: 40+  и с щатен брой съдии: 100+ се допълват следните нови групи за съдилища: 
- „щатен брой съдии:  60+, със среден брой часове за административна дейност на председателя на съда - 1000 и на заместник-председателя - 720“;
- „щатен брой съдии: 80+, със среден брой часове за административна дейност на председателя на съда - 1100 и на заместник-председателя - 840“; 

Мотиви: Времевите стойности за допълнителните дейности, свързани с административните  функции на председателите и заместник-председателите, съгласно чл.10, ал.2 от Правилата за оценка на натовареността на съдиите (ПОНС), са определени в Приложение № 5 „Дейности на административните ръководители“, представляващо неразделна част от Правилата. 
Приложението посочва времевите стойности, отразяващи средно отделяното време от страна на административните ръководители и техните заместници за извършване на административни дейности в четири групи, по критерий „брой на съдиите по щат в съответния съд“, а именно: за съд с до 20 съдии по щат, за съд с от 21 до 40 съдии по щат, за съд с повече от 40 съдии по щат и за съд с повече от 100 съдии по щат. 
Предвид обстоятелството, че диференцирането на определените групи е единствено въз основа на щатния брой съдии, то така направеното обособяване не дава възможност за максимално обективна преценка за действителното натоварване на административните ръководители  и техните заместници на съдилищата със щат между 40 и 100 съдии. На практика, избраният критерий не е приложен последователно, поради което не може да се постигне коректно отчитане на административната работа в съдилищата с над 60 и с над 80 съдии по щат. 
Приемането на изменение и допълнение на Приложение № 5 от ПОНС ще доведе до по-детайлно диференциране на времето, отделяно за административни дейности и по-коректно отчитане на работата в съдилищата с над 60 и с над 80 съдии по щат, като същевременно се запазва съществуващата до този момент времева стойност за най-многочислените съдилища /с повече от 100 съдии по щат/, тоест, диференцирането е в рамките на максималните стойности, установени в рамките на емперичните изследвания при създаване на ПОНС.

1.4. Внася проект на решение за изменение на Приложение № 5 към Правилата за оценка на натовареността на съдиите, приети с решение на ВСС по протокол № 62/16.12.2015 г., в заседание на Съдийската колегия на Висшия съдебен съвет, насрочено за 26.01.2021 г., като предлага на СК на ВСС да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ И ДОПЪЛВА, считано от 01.01.2021 год., Приложение № 5 „Дейности на административните ръководители“ – неразделна част от Правилата за оценка на натовареността на съдиите,  както следва: 
 Между групите за съдилища с щатен брой съдии: 40+  и с щатен брой съдии: 100+ се допълват следните нови групи за съдилища: 
- „щатен брой съдии:  60+, със среден брой часове за административна дейност на председателя на съда - 1000 и на заместник-председателя - 720“;
- „щатен брой съдии: 80+, със среден брой часове за административна дейност на председателя на съда - 1100 и на заместник-председателя - 840“; 
2. ВЪЗЛАГА  на отдел „Статистически анализ и обработка на данни“ в дирекция „Информационни технологии и съдебна статистика“ в АВСС да отрази измененията и допълненията в Приложение № 5 към Правилата за оценка натовареността на съдиите.
3. ДА СЕ УВЕДОМЯТ административните ръководители на съдилищата за приетите изменения и допълнения в Приложение № 5 към Правилата за оценка натовареността на съдиите.  
4. ДА СЕ УВЕДОМИ фирмата, осъществяваща поддръжка на Централизираната система за разпределение на делата за приетите изменения и допълнения в Приложение № 5 към Правилата за оценка на натовареността на съдиите, за актуализиране на СИНС.
5. Измененията и допълненията в Приложение № 5 към Правилата за оценка натовареността на съдиите ДА БЪДАТ ПРЕДОСТАВЕНИ на ръководителя на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“, с оглед залагането им в Единната информационна система на съдилищата от изпълнителя на договор с предмет: „Разработване, внедряване и гаранционна поддръжка и обслужване на Единна информационна система на съдилищата“.
6. Приетите изменения и допълнения в Приложение № 5 към Правилата за оценка натовареността на съдиите  ДА СЕ ПУБЛИКУВАТ на интернет страницата на ВСС в раздел Комисия „Съдебна карта, натовареност и съдебна статистика“ към СК на ВСС.  

2. ОТНОСНО: Писмо от г-жа Гергана Мутафова, член на ВСС и ръководител на проект.
(Писмо вх. № ВСС-7280/18.12.2020 г.)

При разглеждането на точката присъства и г-жа Мирослава Чирпъкова - началник отдел „ЕИСС“ в дирекция „ИТСС“ и координатор – разработка и внедряване на информационни системи по Проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“.

Г-жа Гергана Мутафова запозна членовете на комисията с поставените в писмо вх. № ВСС-7280/18.12.2020 г. въпроси свързани с изпълнението на Дейност 5 „Създаване на специализирана информационна система, включваща инструменти за анализ и мониторинг на факторите, свързани със социално-икономическото развитие на съдебните райони и натовареността на съдилищата и прокуратурите“ от Проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ № BG05SFOP001-3.001-0001-C01/26.08.2016 г., изпълняван по Оперативна програма „Добро управление“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Приема за сведение писмото от г-жа Гергана Мутафова, член на ВСС и ръководител на проект.

2.2. Приема, че поставеният въпрос не засяга правомощията на КСКНСС, поради което не следва да се формира решение по него. 

	Поради служебна ангажираност на членове на комисията и съответно липса на кворум за продължаване на заседанието й, 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Отлага разглеждането на въпросите по т.3, 4, 5 и 6 за следващото заседание на комисията.

ПРЕДСЕДАТЕЛ НА
					КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /

                                                                                ДАНИЕЛА МАРЧЕВА